**Halloween töklámpás készítése**

**Nézd meg a filmet is!!!**

**FILM:** [**http://www.youtube.com/watch?v=RxCs9irtQCI**](http://www.youtube.com/watch?v=RxCs9irtQCI)

Halloween... Töklámpás...

Amerikában nagy hagyománya van Mindenszentekkor a különféle jelmezekbe öltözés mellett a töklámpás faragásnak is. A lámpás elkészítése amellett, hogy remek családi program, a "jól sikerül tököket" versenyekre is nevezik.

Idén úgy gondoltuk, hogy családi körben mi is elkészítjük saját töklámpásunkat. Utólag bátran állíthatjuk, hogy nagyon kellemes időtöltés, sőt, kisgyerekes családokban egyenesen kötelező program .

**Hozzávalók**

* 1 darab "Halloween-tök" (mi ezen a néven találtuk a zöldségesnél). Ez egy 2-3 cm vastag húsú, belül gyakorlatilag üres tök.
* 1 éles kés
* 1 kanál a tök belsejének kivájásához (ez lemaradt a képről)
* alkoholos filc a minta felrajzolásához
* mécses



**Elkészítés**

A lámpáshoz közepes méretű tököt érdemes választani, mivel ezzel könnyebb dolgozni, mint egy túl naggyal, vagy egy túl kicsivel. A képen látható tök 3 kg-os.

A tök tetejét a szár körül cikkcakk alakban körbevágjuk, majd az így kivágott "sapkát" kiemeljük. A cikkcakk forma nem feltétlen szükséges, azonban jóval egyszerűbb egyenes vágásokkal dolgozni, és az elkészült lámpáson is jól mutat.



Ezután vájjuk ki a tök belsejét. A tapasztalat szerint ehhez jobb egy erősebb kanalat használni. A belsejét érdemes simára kikaparni, mivel elég nyálkás, és a végén ide fog kerülni a mécses.



Rajzoljuk fel az arc mintáját (szemek, orr, száj). Itt aztán elengedhetjük a fantáziánkat: a lámpás lehet mosolygós, mérges, kedves, gonosz, mindenféle. Arra ügyeljünk, hogy könnyen kivágható mintát válasszunk, lehetőleg egyenes vonalakból. Mi egy gonosz arcot választottunk 



Ezután a fölös részeket vágjuk ki. Ha körbevágunk egy részt, az egyszerűen "benyomható" a tök belsejébe, ahonnan a végén egyszerűen kiöntjük őket. Vigyázni kell arra, hogy ne nyomjuk meg a tököt, mert megrepedhet.

Ezuán már csak a kivilágítás van hátra. Rakjunk a tök belsejébe egy mécsest, gyújtsuk meg, és helyezzük vissza a tök kalapját. Indulhat a Halloween-party 

